兩匹新勝馬齊抽外檔 希斯仍有信心爭勝
2024年05月28日 17:03
東網電視
更多新聞短片
「寶麗生輝」力爭季內第3捷。
大衛希斯今季目前取得44W，係佢自2020-21馬季重臨香港開倉後，最好嘅成績。聽晚田泥夜賽希廐將派出4駒，當中包括兩隻新勝馬，第3場四班1200米「寶麗生輝」及第4場五班1650米「天時明駒」。
「寶麗生輝」上仗排2檔輕鬆取勝，儘管今次排10檔，希斯仍然對此駒感信心：「上場田泰安發揮得好好，出閘亦出得唔錯，今次雖然要排10檔，絕對唔易跑，但此駒狀態良好，加上係泥地持續交到成績，我會預期『寶麗生輝』今仗會有好表現，甚至上到三班，跑泥地都會有得爭。」
至於上仗打開來港勝利之門嘅「天時明駒」，今仗轉跑泥地但抽11檔，希斯應為只要第1個彎唔好蝕太多腳程，此駒仍有競爭能力。